( 223 ) 



e por ce ne a doutée de nului. Et si vos di un auti*e couse. Se il 

 avenist qe aucune nés venist à cest foces et sorgist , se elle ne 

 fust nés qe propemant venist à elz , il les prenent et les tolent 

 toutes couses et dient , mal ares en autre pars et Dieu tes a envoie 

 à moi por coi je prenne toutes tes couses , et adonc prenent 

 toutes les couses de la nés et les tienent por sien et ne en croient 

 avoir pechiés , et ausint avint en toutes les parties de cestes pro- 

 vences de Indie : car se aucune nés ala por mau tens en aucune 

 partie qe il ne i vousist aler en autre pars , cestes ytelz nés là 

 unques elles arivent en autre part ou en autre leu qe les nés i 

 vousist aler , eles sunt prises et robes tout lor avoir e lor mer- 

 candies : car il dient : Voz volois aler en autre part , mes la moie 

 bone aventure et la moic bone censé tes a camandé por coi je 

 doie avoir ton avoii'. Et sachiés qe les nés dou Mangi e d'autres 

 parties hi vienent Testée e cargent en quatre jors ou en huit , et 

 s'en vont au plus tost qe il puent , por ce qe il n'i a port et qui 

 est moût doutous le demorer , qe il hi a plajes et sablon et ne 

 port. Bien est-il voir que les nés dou Mangi ne doutent de aler 

 as plagies corne font les autres , por ce q'ele portent si granl 

 ancre de lingne , qe a toutes grant fortunes tienent bien lor nés. 

 Il ont lionz et autres fieres bestes , vendons et chaceionz ont 

 asez. Or voz avon contés dou reingne de Eli , e voz conteron 

 dou roiames de Milebar ensi con voz en pores entendre. 



CHAPITRE CLXXXIII. 



Ci devise dou roiaume de Melibar. 



Melibar est un grandisme roiames ver ponent. Il ont roi por 

 eles et langajes ausint. Il sunt ydres et ne font treu à nelui ; e de 

 cest roiames se part plus la stoille de tramontaine qe senble que 

 soit haute sor l'eive entor de deus goves. E sachiés qe de cest 

 Melibar e d'une autre provence qe est propes d'elz qui est apellés 



